Bayramali. Bayramali — Turkmanistonning Mari viloyatidagi shahar (1931-yildan). Temir yoʻl stansiyasi. Aholisi 46 ming kishi (1999). Paxta tozalash, oziq-ovqat sanoati korxonalari bor. Qurilish materiallari ishlab chiqariladi. Buyrak kasalliklari uchun iqlimiy kurort. Yozi issiq, quruq, oʻrtacha temperaturasi 30° dan yuqori, bir yil ichida quyoshli kunlar koʻp (qariyb 290 kun). Qishi yumshoq. Oʻrtacha yillik namlik 50% (yozda 25%). Yiliga 130 mm yogʻin tushadi.Bayramali yaqinida qadimiy Marv harobalari saqlangan. Bayramalidan 28 km shimolda Xudoynazar avliyoning paxsadan ishlangan maqbarasi (12-asr boshi) bor. Bayramali yaqinidan tabiiy gaz chiqariladi. Bayramali (,) — Turkmanistonning Mari viloyatidagi shahar. Aholisi 88486 kishi.